

GWAHARDDIADAU – “ARWEINIAD BYR I RIENI”

**Gwaharddiadau Amser Cinio**

**Dim ond y pennaeth neu athro sy'n gofalu am Uned Cyfeirio Disgyblion, sy'n cael gwahardd disgybl o ysgol yn ystod amser cinio, neu yn ystod oriau agor yr ysgol.**

* Yn aml iawn mae ysgolion yn gweld bod ymddygiad disgybl yn gallu bod yn arbennig o anodd amser egwyl, yn enwedig yn ystod amser cinio. Os bydd ymddygiad eich plentyn yn achosi pryder ar yr amseroedd yma, efallai y bydd y pennaeth, dan amgylchiadau penodol, yn teimlo bod angen ei g/wahardd ef/hi am y cyfnod yma.
* Dim ond fel mesur tymor byr y dylid gwneud hyn, gydag adolygiad rheolaidd gan staff yr ysgol i weld a ddylai barhau. Ni ddylai gwaharddiadau o'r fath barhau am fwy nag wythnos a bydd yn cyfri'n swyddogol fel chwarter diwrnod i bwrpasau cofnodion. Os bydd gwaharddiadau o'r fath yn adio at ei gilydd i roi mwy na 5 diwrnod llawn, bydd hawl gennych wneud sylwadau i Bwyllgor Disgyblaeth Disgyblion yr ysgol.

**Os yw eich plentyn yn derbyn prydau ysgol am ddim, dylid gwneud trefniadau iddo ef/iddi hi dderbyn pryd bwyd cyn i'r gwaharddiad ddod yn weithredol.**

**Fel rhiant, dylech dderbyn gwybodaeth am y gwaharddiad ar unwaith dros y ffôn ar yr un diwrnod. O fewn un diwrnod ysgol, dylech dderbyn gwybodaeth am y gwaharddiad mewn llythyr. Os yw eich plentyn yn 11 oed neu'n hŷn ar adeg y gwahardd, dylai ef/hi dderbyn copi o'r llythyr hefyd.**

**Ymddygiad Tu Allan i'r Ysgol**

* Os bydd eich plentyn yn camymddwyn tu allan i'r ysgol, er enghraifft, ar dripiau ysgol, mewn cystadlaethau chwaraeon neu ar brofiad gwaith, yna gallai ef/hi gael ei g/wahardd fel petai'r camymddygiad wedi digwydd yn yr ysgol.
* Os bydd eich plentyn yn camymddwyn tu allan i'r ysgol, ond nid ar fusnes ysgol er enghraifft ar y ffordd i'r ysgol neu o'r ysgol, neu gerllaw tir yr ysgol, gallai'r pennaeth benderfynu y byddai'n briodol ei g/wahardd, os oes modd profi bod cysylltiad rhwng yr ymddygiad a chynnal disgyblaeth ac ymddygiad da yn yr ysgol yn gyffredinol.

**Os oes gennych unrhyw bryderon neu gwestiynau am waharddiadau, neu am y broses wahardd, mae croeso i chi gysylltu â Thîm Gwasanaethau'r Disgybl, Tŷ Keir Hardie, Avenue de Clichy, Riverside Court, Merthyr Tudful CF47 8XD.**

**Ffôn: 01685/724607**

**Ffacs: 01685/721965**